Document ID: 31996L0064

ΟΔΗΓΙΑ 96/64/ΕΚ ΤΗΣ ΕΠΙΤΡΟΠΗΣ της 2ας Οκτωβρίου 1996 σχετικά με την προσαρμογή στην τεχνική πρόοδο της οδηγίας 77/389/ΕΟΚ του Συμβουλίου για την προσέγγιση των νομοθεσιών των κρατών μελών που αφορούν τις διατάξεις ρυμούλκησης των μηχανοκίνητων οχημάτων (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 77/389/ΕΟΚ του Συμβουλίου, της 17ης Μαΐου 1977, για την προσέγγιση των νομοθεσιών των κρατών μελών που αφορούν τις διατάξεις ρυμούλκησης των μηχανοκίνητων οχημάτων (1), και ιδίως το άρθρο 4,
Εκτιμώντας:
ότι η οδηγία 77/389/ΕΟΚ είναι μία από τις επιμέρους οδηγίες της διαδικασίας έγκρισης τύπου ΕΟΚ, η οποία έχει θεσπισθεί από την οδηγία 70/156/ΕΟΚ του Συμβουλίου (2), όπως τροποποιήθηκε τελευταία από την οδηγία 96/27/ΕΟΚ (3) 7 ότι συνεπώς, οι διατάξεις που καθορίζει η οδηγία 70/156/ΕΟΚ για τα συστήματα, τα κατασκευαστικά στοιχεία και τις ιδιαίτερες τεχνικές ενότητες των μηχανοκίνητων οχημάτων ισχύουν στην παρούσα οδηγία 7
ότι, συγκεκριμένα το άρθρο 3 παράγραφος 4 και το άρθρο 4 παράγραφος 3 της οδηγίας 70/156/ΕΟΚ απαιτούν να επισυνάπτεται σε κάθε επιμέρους οδηγία έγγραφο πληροφοριών, στο οποίο να ενσωματώνονται τα σχετικά σημεία του παραρτήματος Ι στην εν λόγω οδηγία και επίσης ένα πιστοποιητικό έγκρισης τύπου βασισμένο στο παράρτημα VI, έτσι ώστε να μπορεί να μηχανογραφηθεί η έγκριση τύπου 7
ότι οι παρούσες τροποποιήσεις αφορούν μόνο διοικητικές διατάξεις της οδηγίας 7 ότι δεν είναι συνεπώς αναγκαίο να ακυρωθούν χορηγηθείσες εγκρίσεις ή να αποτραπεί η ταξινόμηση, πώληση και θέση σε κυκλοφορία νέων οχημάτων που καλύπτονται από τις εγκρίσεις αυτές 7
ότι η επιτροπή για την προσαρμογή στην τεχνική πρόοδο που έχει συγκροτηθεί από την οδηγία 70/156/ΕΟΚ συμφωνεί με τις διατάξεις της παρούσας οδηγίας,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
1. Τα άρθρα της οδηγίας 77/389/ΕΟΚ τροποποιούνται ως εξής:
- το άρθρο 1 διαβάζεται ως εξής:
«. . . εξαιρέσει των οχημάτων που κινούνται επί σιδηροτροχιών, των γεωργικών και δασικών ελκυστήρων και των κινητών μηχανημάτων.»,
- στο άρθρο 2, ο όρος «παράρτημα» αντικαθίσταται από τους όρους «παράρτημα ΙΙ»,
- στο άρθρο 3, ο όρος «παράρτημα» αντικαθίσταται από τους όρους «παράρτημα ΙΙ»,
- στο άρθρο 4, οι όροι «το παρόν παράρτημα» αντικαθίστανται από τους όρους «τα παραρτήματα».
2. Το παράρτημα της οδηγίας 77/389/ΕΟΚ τροποποιείται σύμφωνα με το παράρτημα της παρούσας οδηγίας.
Άρθρο 2
Από 1ης Οκτωβρίου 1997, τα κράτη μέλη δεν χορηγούν πλέον:
- έγκριση τύπου ΕΟΚ σύμφωνα με το άρθρο 4 παράγραφος 1 της οδηγίας 70/156/ΕΟΚ και
- εθνική έγκριση τύπου,
για έναν τύπο οχήματος όσον αφορά τις διατάξεις ρυμούλκησης, εφόσον αυτός δεν πληροί τις απαιτήσεις της οδηγίας 77/389/ΕΟΚ, όπως τροποποιείται από την παρούσα οδηγία.
Η παρούσα οδηγία δεν ακυρώνει τις εγκρίσεις που χορηγήθηκαν στο παρελθόν βάσει της οδηγίας 77/389/ΕΟΚ, ούτε αποτρέπει την παράταση των εγκρίσεων αυτών δυνάμει της οδηγίας βάσει της οποίας χορηγήθηκαν.
Άρθρο 3
1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν προς την παρούσα οδηγία έως την 1η Οκτωβρίου 1977 και ενημερώνουν σχετικά αμέσως την Επιτροπή.
Τα κράτη μέλη μεριμνούν ώστε οι διατάξεις που θεσπίζουν σχετικά να περιέχουν ή να συνοδεύονται κατά την επίσημη δημοσίευσή τους από παραπομπή στην παρούσα οδηγία. Ο τρόπος της παραπομπής αποφασίζεται από τα κράτη μέλη.
2. Τα κράτη μέλη κοινοποιούν στην Επιτροπή το κείμενο των κύριων διατάξεων εσωτερικού δικαίου που θεσπίζουν στο πεδίο που διέπεται από την παρούσα οδηγία.
Άρθρο 4
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Άρθρο 5
Η παρούσα οδηγία απευθύνεται στα κράτη μέλη.
Βρυξέλλες, 2 Οκτωβρίου 1996.

Labels: 10
7
8
3
15